**Α) Ας θυμηθούμε τις εγκλίσεις**

Ο γιός του κ. Δημήτρη **σπουδάζει** ιστορικός. (**Οριστική**: κάτι πραγματικό/βέβαιο)

Ο κ. Δημήτρης ήθελε **να** **σπουδάσει** ο γιός του ιστορικός. (**Υποτακτική**: κάτι αβέβαιο/επιθυμητό)

Ο κ. Δημήτρης έλεγε συχνά στον γιό του : «Όταν μεγαλώσεις, **σπούδασε** ιστορικός». (**Προστακτική**: συμβουλή/απαίτηση/διαταγή)

Οι διαφορετικοί αυτοί ρηματικοί τύποι, λέγονται **εγκλίσεις**.

Η άρνηση στην οριστική σχηματίζεται με το μόριο **δε**(**ν**), ενώ στην υποτακτική με το μόριο **μη(ν).**

Π.χ. Ο γιός του κ. Δημήτρη **δε** θα σπουδάσει ιστορικός.

Ο κ. Δημήτρης επέμενε να **μη** σπουδάσει ο γιός του ιστορικός.

**Β) Ας θυμηθούμε τα είδη των προτάσεων ,ως προς τα συστατικά τους, τη δομή τους.**

(Συστατικά είναι το Υ-Ρ-Α-Κ) Υποκείμενο-Ρήμα-Αντικείμενο-Κατηγορούμενο

**Απλή**= Υ-Ρ-Α ή Κ --- **Ελλειπτική**= Όταν λείπει κάποιος όρος ή εννοείται εύκολα π.χ. Χρόνια πολλά!---- **Σύνθετη**= Υ-Υ ή Α-Α ή Κ-Κ ( δηλαδή έχει κάποιους όρους περισσότερες φορές, εκτός από το ρήμα) **Επαυξημένη** λέγεται η πρόταση , που εκτός από τους όρους , έχει και προσδιορισμούς. Ο **όμορφος** Γιάννης κοιμάται **ήσυχα** στο κρεβάτι. (οι λέξεις όμορφος και ήσυχα δίνουν μία επιπλέον πληροφορία, που και χωρίς αυτές η δεν αλλάζει το νόημα της πρότασης)

Οι παρακάτω ασκήσεις να γίνουν στο Τετράδιο Γραμματικής

**1η Άσκηση**: Να κλίνετε τα ρήματα **κρατώ** - **κρατιέμαι** στην υποτακτική και προστακτική έγκλιση, της ενεργητικής και παθητικής φωνής ,όπως το παράδειγμα. (θα στείλω στο viber το παράδειγμα)

**2η**  **Άσκηση**: Θα κλίνετε τα ουσιαστικά: η δυνατότητα, η νονά, η δήλωση (όπως τα παραδείγματα στη σελίδα 100 του βιβλίου σας.

**3η** **Άσκηση :** Θα γράψετε δύο προτάσεις απλές, δύο σύνθετες, δύο ελλειπτικές και δύο επαυξημένες